Carlo Blasis

Ni Carlo Blasis (4 Nobiembre 1797 – 15 Enero 1878) ket maysa idi nga Italiano a sumasala, koreograpo ken teoriatiko iti sala. Isu ket kaaduan nga ammo para kadagiti nainget a klase iti panagsala, ken sagpaminsan nga agpaut kadagiti uppat nga oras. Inyunay-unay ni Blasis a dagiti estudiantena ket agsuroda kadagiti teoria ken depinison dagiti addang ti sala. Isu ti nangisuro kadagiti amin a maestra ni Enrico Cecchetti ken naipagpagarup a ti impluensia ni Blasis iti panagsanayna ket isu ti nakaiturongan ni Cecchetti a nagpartuat iti pamay-an iti balet ni Cecchetti.

Naiyanak idi ni Blasis idiay Naoles. Isu ti immuna a nangipablaak ti maysa a panangusig kadagiti pamay-an ti balet idi 1820, iti obra a nanaganan iti Traité élémentaire, théorique, et pratique de l'art de la danse ("Elementario, Teoretikal, ken Praktikal a Treatado iti Arte ti Sala"). Isu ket kaaduan nga ammo para iti postura iti "Dang-as" a naala manipud iti nadayeg nga estatua ni Merkurio babaen ni Giovanni da Bologna. Nagpaadu ni Enrico Cecchetti kadagiti pamay-anna iti panagisursuro ken dagiti teoriana.

Manipud idi 1838 aginggana idi 1853, ni Blassis idi ti Artistiko a Direktor iti makunkuna itan a La Scala Theatre Ballet School. Dagiti estudiantena ket mairaman dagiti prima balerina a ni Fanny Cerrito, Carolina Rosati, Sofia Fuoco, Amalia Ferraris ken ni Carlotta Brianza.

Pimmusay ni Blasis idiay Cernobbio.

 Dagiti akinruar a silpo 
"Mercury" babaen ni Giovanni da Bologna

Kategoria:1797 a pannakaipasngay
Kategoria:1878 nga ipupusay